ধরুন আপনার সন্তান যখন অষ্টম শ্রেণি পাশ করে নবম শ্রেণিতে উঠবে তখন নিশ্চয় আপনি হুট করে সিদ্ধান্ত নেবেন না, ভেবেচিন্তে সিদ্ধান্ত নিবেন আপনার সন্তান বিজ্ঞান না বাণিজ্য না মানবিক বিভাগে পড়বে। কিন্তু আমরা অবিভাবকরা এমন যে সন্তান জেনারেলে ভাল করছে না অতএব ভোকেশনালে পড়াই। কিন্তু একবারও ভাবিনা যে ভোকেশনালে ফিজিক্স, কেমিস্ট্রির মতো সাবজেক্ট রয়েছে। এস এস সি তে ভাল করেনি অতএব ডিপ্লোমা পড়াই এখানেও ভাবিনা যে ডিপ্লোমার পড়াশোনা বিজ্ঞান বিষয়ক পড়াশোনা। আর এমন অবস্থায় ঐ ছাত্র না পারে গিলতে না পারে উগরে দিতে। সঙ্গত কারনে ছাত্র পরীক্ষায় ফল খারাপ করে। মধ্যে পড়ে আমাদের দুর্বলতার সুযোগ নেয় ব্যাঙের ছাতার মতো যত্র তত্র গজিয়ে ওঠা প্রাইভেট পলিটেকনিকগুলো। যদি প্রাইভেট পলিটেকনিকগুলো ইনকামের চিন্তা না করে প্রথম থেকে ডিপ্লোমা সম্পর্কে ছাত্র এবং ছাত্রের অবিভাবককে সচেতন করার চেষ্টা করত তাহলে আমরা দক্ষ মানুষ পেতাম।